Source: http://docplayer.fi/3534669-Kymenlaakson-sahkoverkko-oy-n-syrjimattomyyden-varmentamista-koskeva-toimenpideohjelma.html
Timestamp: 2018-06-25 03:19:14+00:00
Document Index: 22085521

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kymenlaakson Sähköverkko Oy:n syrjimättömyyden varmentamista koskeva toimenpideohjelma - PDF
Download "Kymenlaakson Sähköverkko Oy:n syrjimättömyyden varmentamista koskeva toimenpideohjelma"
1 Kymenlaakson Sähköverkko Oy:n syrjimättömyyden varmentamista koskeva toimenpideohjelma
2 2 (8) Sisällys 1. Johdanto Toiminnallinen eriyttäminen Verkonhaltijan johdon riippumattomuus sähkön myynti- ja tuotantotoiminnasta Verkonhaltijan johdon työsuhde etuuksista päättäminen Syrjimättömyyden varmentamista koskevan toimenpideohjelman laatiminen Vastuuhenkilön nimeäminen Asiakassuhteet Asiakassopimukset Liittämis- ja verkkopalveluehdot Mittaus ja mittarointi Laskutus Pistehinnoittelu Myyjän vaihtaminen ja sopimuksen siirtäminen Häviöenergian hankinta Tasevastuu ja taseselvitys Mittaustiedot Taseselvitys Ilmoitusvelvollisuus Tietojärjestelmien hallinta Tietojen käsittely ja suojaaminen Sähkökauppoihin liittyvä tiedonvaihto Salassapitovelvollisuus Seuranta... 8
3 3 (8) 1. Johdanto Sähköverkkotoiminta on lailla säädettyä, luvanvaraista, luonnollisen monopolin muodossa tapahtuvaa liiketoimintaa. Sähköverkonhaltijan toiminnalta edellytetään syrjimättömyyttä suhteessa asiakkaisiin ja muihin sähkömarkkinoiden osapuoliin. Suomessa sähköverkonhaltijan toimintaa sääntelee sähkömarkkinalaki (386/1995) ja sen nojalla annetut säädökset ja määräykset. Sähkömarkkinalain (386/1995) perusteella oikeudellisesti eriytetyn sähköverkkotoimintaa harjoittavan verkonhaltijan, jolla on vähintään asiakasta, tulee laatia syrjimättömyyden varmentamista koskeva toimenpideohjelma. Toimenpideohjelmalla varmistetaan, että verkonhaltija toteuttaa sähkömarkkinalain 3 ja 4 luvuissa tarkoitetut velvoitteensa syrjimättömästi. Syrjimättömyyden varmentamista koskevaan toimenpideohjelmaan sovelletaan sähkön sisämarkkinadirektiivin (2003/54/EY) nojalla voimaan tulleen sähkömarkkinalain muutoksen (1172/2004) 34 c :n perusteella annettua kauppa- ja teollisuusministeriön asetusta sähkönjakeluverkonhaltijan toiminnallisista eriyttämisvaatimuksista (KTMa 922/2006). Tämä Kymenlaakson Sähköverkko Oy:n toimenpideohjelma on laadittu vuonna 2011 noudattaen kauppa ja teollisuusministeriön asetusta sähkönjakeluverkonhaltijan toiminnallisista eriyttämisvaatimuksista (KTMa 922/2006) ja Energiamarkkinaviraston suositusta (Dnro 1352/53/2005). Toimenpideohjelma ja sen täytäntöönpanoa koskeva kertomus julkaistaan ja kertomus laitetaan yleisesti saataville. 2. Toiminnallinen eriyttäminen 2.1 Verkonhaltijan johdon riippumattomuus sähkön myynti- ja tuotantotoiminnasta. Sähkömarkkinalain 34 a 2 momentin ja 34 c 1 momentin mukaisesti Kymenlaakson Sähköverkko Oy:tä sitoo vaatimus johdon riippumattomuudesta sähkön tuotanto- ja myyntitoiminnoista. Kymenlaakson Sähköverkko Oy on Kymenlaakson Sähkö Oy:n 100 % omistama tytäryhtiö. Yhtiön lakisääteisen johdon muodostavat hallitus ja toimitusjohtaja. Yhtiön johtoon kuuluva ei toimi sähköntuotannosta tai sähkönmyynnistä vastaavan yrityksen toimitusjohtajana tai hallituksen jäsenenä tai sitä vastaavan toimielimen jäsenenä. 2.2 Verkonhaltijan johdon työsuhde-etuuksista päättäminen Kymenlaakson Sähköverkko Oy ei ole myöntänyt johdolleen työsuhde-etua, joka perustuu yrityksen sähköntuotanto- tai sähkönmyyntitoimintaa harjoittavien osien toiminnan tulokseen ja muuhun niiden menestystä mittaavaan suureeseen.
4 4 (8) 2.3 Syrjimättömyyden varmentamista koskevan toimenpideohjelman laatiminen Kymenlaakson Sähköverkko Oy on laatinut tämän asiakirjan mukaisen ohjelman toimenpiteistä, joilla varmistetaan, että yhtiö toteuttaa toiminnallista eriyttämistä koskevat ja sähkömarkkinalain 3 ja 4 luvuissa säädetyt velvoitteet. Kymenlaakson Sähköverkko Oy:n hallitus on hyväksynyt tämän toimenpideohjelman kokouksessaan otettavaksi käyttöön alkaen. 2.4 Vastuuhenkilön nimeäminen 3. Asiakassuhteet 3.1 Asiakassopimukset Kymenlaakson Sähköverkko Oy on nimennyt vastuuhenkilön, joka vastaa syrjimättömyyden varmentamista koskevan toimenpideohjelman laadinnasta, toteuttamisesta ja sen noudattamisen seurannasta. Vastuuhenkilön tulee myös laatia vuosittain julkinen raportti ohjelman toteutumisesta. Vastuuhenkilö on yhtiön toimitusjohtaja, joka on edelleen valtuuttanut henkilön hoitamaan toimenpideohjelman laadintaan, toteutukseen ja raportointiin liittyviä käytännön asioita. Nimetty vastuuhenkilö kuitenkin vastaa toimenpideohjelman toteutuksesta ja raportoinnista. Kymenlaakson Sähköverkko Oy noudattaa asiakassopimuksissaan asiakasryhmittäin ja sopimustyypeittäin yhdenmukaista ja syrjimätöntä käytäntöä. Sopimusta solmittaessa asiakkaille annetaan kattavat ja riittävän yksityiskohtaiset tiedot sopimukseen liittyvistä asioista. Myös sopimusten päättäminen ja uusien sopimusten aloittaminen toteutetaan sähkönmyyjästä tai muusta sähkökaupan osapuolesta riippumatta syrjimättömästi ja tasapuolisin ehdoin. Kymenlaakson Sähköverkko Oy on järjestänyt ja ohjeistanut asiakaspalvelunsa siten, ettei yhtiö syyllisty asiakaspalvelussaan asiakkaita tai muita sähkökaupan osapuolia syrjivään menettelyyn. 3.2 Liittämis- ja verkkopalveluehdot Sopimussuhteen sisältöä koskevat sopimusehdot kuuluvat olennaisena osana asiakassopimuksiin. Kymenlaakson Sähköverkko Oy on varmistanut, että sen soveltamat ehdot on hyväksytty Energiamarkkinaviraston nimenomaisella päätöksellä ennen ehtojen käyttöön ottamista. Ehtojen hyväksyminen koskee sekä verkkopalvelu- että liittymisehtoja. Kymenlaakson Sähköverkko Oy:n soveltamat verkkopalveluehdot sekä liittymisehdot on julkaistu. Kymenlaakson Sähköverkko Oy:n käyttämissä muissa kuin energiamarkkinaviraston hyväksymissä sopimusehdoissa ei ole perusteettomia tai kilpailua ilmeisesti rajoittavia ehtoja tai rajauksia. Täydentävinä ohjeina noudatetaan toimialajärjestön laatimia vakioehtoja, jotka
5 5 (8) on valmisteltu yhteistyössä Energiamarkkinaviraston ja Kuluttajaviraston kanssa. 3.3 Mittaus ja mittarointi 3.4 Laskutus 3.5 Pistehinnoittelu Kymenlaakson Sähköverkko Oy järjestää taseselvityksen ja laskutuksen perustana olevan mittaroinnin ja mittareiden luennan sekä mittaustietojen rekisteröinnin ja ilmoittamisen sähkömarkkinoiden osapuolille. Kymenlaakson Sähköverkko Oy on järjestänyt sähköntoimituksen mittauksen asianmukaisesti. Mittaroinnissa ja mittareiden lukemisessa on huomioitu sopimusehtojen mukaiset mittauksen oikeellisuutta koskevat kohdat. Kymenlaakson Sähköverkko Oy on järjestänyt sähkönkulutuksen mittauksen siten, että sähkönkäyttäjille ja -myyjille aiheutuvat kustannukset ovat, asiakkaille koituva kokonaishyöty huomioon ottaen, mahdollisimman pienet. Kymenlaakson Sähköverkko Oy on huomioinut velvoitteensa yksittäisten, kiinteistöjen tai asunto-osakeyhtiöiden yhteisostosopimusten ulkopuolelle jäävien, sähkönkäyttäjien osalta. Velvoitteiden edellytyksenä on, että asiakas hankkii sähkönsä jakeluverkosta, jolloin hänen tulee solmia erillinen verkkopalvelusopimus Kymenlaakson Sähköverkko Oy:n kanssa. Kymenlaakson Sähköverkko Oy esittää laskutuksessa asiakkaalleen erittelyn siitä, miten verkkopalvelun hinta muodostuu. Laskun sisältöä säännellään tarkemmin kauppa- ja teollisuusministeriön asetuksessa sähkön siirtoa ja sähköenergiaa koskevien laskujen erittelystä. Kymenlaakson Sähköverkko Oy huolehtii, että se laskuttaa asiakkaitaan heidän kanssaan sovitun mukaisesti. Kymenlaakson Sähköverkko Oy on osaltaan järjestänyt edellytykset sille, että asiakas voi sopia kaikista verkkopalveluista Kymenlaakson Sähköverkko Oy:n kanssa. Kymenlaakson Sähköverkko Oy on myös järjestänyt edellytykset sille, että asiakas saa asianomaiset maksut suorittamalla oikeuden käyttää liittymispisteestään käsin koko maan sähköverkkoa, ulkomaanyhteyksiä lukuun ottamatta (pistehinnoittelu). Kymenlaakson Sähköverkko Oy:n jakeluverkossa siirtopalveluiden hinta ei riipu siitä, missä asiakas maantieteellisesti sijaitsee Kymenlaakson Sähköverkko Oy:n vastuualueella. 3.6 Myyjän vaihtaminen ja sopimuksen siirtäminen Kymenlaakson Sähköverkko Oy ei peri erillistä maksua sähkönmyyjän vaihtamiseen liittyvistä rekisteröinti-, taseselvitys- ja muista vastaavista suoritteista. Kymenlaakson Sähköverkko Oy ei myöskään peri erillistä maksua sähkönmyyjän vaihtamien yhteydessä tapahtuvasta mittalaitteen lukemisesta, jos asiakkaan edellisestä sähkönmyyjän vaihtamisesta on kulunut vähintään yksi vuosi. Sähkönmyyjän vaihtumiseen liittyvät sopimusmuutokset ja tarvittava tiedonvaihto sähkö-
6 6 (8) markkinoiden osapuolten välillä on toteutettu syrjimättömästi, tasapuolisesti ja ilman aiheetonta viivytystä. Myyjän vaihtamisen ja sopimuksen siirtämisen osalta Kymenlaakson Sähköverkko Oy ottaa huomioon myös sopimusehdoista johtuvat, eri osapuolia koskevat oikeudet ja velvoitteet. Täydentävinä menettelyehtoina Kymenlaakson Sähköverkko Oy noudattaa voimassaolevia toimialajärjestön suosituksia. 3.7 Häviöenergian hankinta Kymenlaakson Sähköverkko Oy hankkii sähköverkkonsa häviöenergian ja sähköverkkonsa käyttöä palvelevan varavoiman avointen, syrjimättömien ja markkinapohjaisten menettelyjen mukaisesti. 4. Tasevastuu ja taseselvitys 4.1 Mittaustiedot 4.2 Taseselvitys Kymenlaakson Sähköverkko Oy on osaltaan velvollinen huolehtimaan taseselvityksestä vastuualueellaan. Kymenlaakson Sähköverkko Oy:n tulee järjestää taseselvitys ja siihen liittyvä tiedonvaihto jakeluverkon avointen toimitusten osalta sekä tyyppikuormituskäyrien soveltamisen edellyttämä tasoituslaskenta sähkönmyyjien kesken. Kymenlaakson Sähköverkko Oy:n tehtävänä on laskea mitattujen ja mittauksen sekä tyyppikuormituskäyrän yhdistelmään perustuvien toimitusten määrät kullekin jakeluverkossa toimivalle sähkökaupan osapuolelle. Kymenlaakson Sähköverkko Oy tarjoaa taseselvityspalveluja tasapuolisin ja syrjimättömin ehdoin sähkömarkkinoiden osapuolille. Taseselvityspalvelujen tarjonnassa ei ole perusteettomia tai sähkökaupan kilpailua ilmeisesti rajoittavia ehtoja tai rajauksia. Taseselvitys perustuu sähkön mittaukseen tai mittauksen ja tyyppikuormituskäyrän yhdistelmään sekä toimituksia koskeviin ilmoituksiin siten kuin valtioneuvoston asetuksessa sähköntoimitusten selvityksestä ja mittauksesta säädetään. Kymenlaakson Sähköverkko Oy on määritellyt, mitä tyyppikuormituskäyrää kuhunkin vastuualueen sähkönkäyttöpaikkaan sovelletaan taseselvityksessä. Kymenlaakson Sähköverkko Oy toimii määrittelyssä syrjimättömästi. Kymenlaakson Sähköverkko Oy ei ole ottanut käyttöön paikallisia kuormituskäyriä.
7 7 (8) 4.3 Ilmoitusvelvollisuus Kymenlaakson Sähköverkko Oy noudattaa taseselvityksiin liittyvässä tiedonvaihdossa toimialajärjestön antamia sähkömarkkinoiden menettelyohjeita, suosituksia ja niissä esitettyjä aikarajoja. 5. Tietojärjestelmien hallinta 5.1 Tietojen käsittely ja suojaaminen Kymenlaakson Sähköverkko Oy on järjestänyt asiakas- ja mittaustietoja sisältävät tietojärjestelmät, kuten asiakastieto-, mittaustieto- ja verkkotietojärjestelmät siten, että niihin sisältyviä tietoja voidaan käsitellä asianmukaisesti. Kymenlaakson Sähköverkko Oy on huolehtinut, ettei edellä mainittuihin tietojärjestelmiin sisältyvä tieto asiattomasti katoa, muutu tai tuhoudu. Tämän estämiseksi on laadittu asianmukaiset tietoturvasuunnitelmat ja -ohjeet. Asiakkaiden henkilötietojen suojaamista sääntelee mm. henkilötietolaki (523/1999). Kymenlaakson Sähköverkko Oy on varmistanut, ettei liiketoimintaan ja asiakassuhteisiin liittyvä salassa pidettävä tieto siirry oikeudettomasti kolmannelle osapuolelle. Tietojen erillisyys on varmistettu mahdollisimman hyvin nykyisen järjestelmän teknisten ominaisuuksien sallimissa puitteissa ja asiaan kiinnitetään erityistä huomiota järjestelmiä kehitettäessä. Kymenlaakson Sähköverkko Oy on myös varmistanut, että asiakas- ja mittaustietoja sisältävien tietojärjestelmien käyttöön ja hallinnointiin oikeutetut henkilöt ovat perehtyneitä järjestelmien käyttöön sekä salassa pidettävien tietojen luottamuksellisuutta koskeviin säädöksiin ja määräyksiin sekä yhtiön sisäisiin oheisiin. Täydentävinä ohjeina noudatetaan toimialajärjestön toimesta annettuja säädösten ja määräysten mukaisia ohjeita ja suosituksia. 5.2 Sähkökauppoihin liittyvä tiedonvaihto Kymenlaakson Sähköverkko Oy on järjestänyt sähkökauppojen selvittämisessä vaadittavat tietojärjestelmänsä siten, kuin kauppa- ja teollisuusministeriön päätöksessä tiedonvaihdossa noudatettavasta menettelystä ja sähkökauppojen selvittämiseen liittyvien sanomien muodosta edellytetään. Täydentävinä ohjeina noudatetaan toimialajärjestön antamia suosituksia liittyen sähkökauppojen selvittämiseen ja siihen liittyvään tietojenvaihtoon. 6. Salassapitovelvollisuus Salassapitovelvollisuus koskee verkonhaltijan, tasevastaavan ja muiden verkonhaltijan valtuuttamien toimijoiden palveluksessa olevia henkilöitä, joiden tehtäviin kuuluu asiakaspalvelu, tasevastuu ja -selvitys, mittaus, mittarinluku, mittaustietojen ilmoittaminen ja rekisteröinti, tiedonvaihto sekä kuormituskäyrämenettely. Kymenlaakson Sähköverkko Oy on antanut tietojen salassapitoon liittyvien velvollisuuksien noudattamisesta henkilöstölle sisäistä koulutusta ja ohjeita. Lisäksi salassapitovelvollisuuden piiriin kuuluvat henkilöt ovat allekirjoittaneet salassapitositoumuksen. Täydentävinä ohjeina noudatetaan toimialajärjestön antamia suosituksia liittyen luottamuksellisuusvaati-
8 8 (8) muksiin sähkömarkkinoilla. 7. Raportointi ja seuranta Kymenlaakson Sähköverkko Oy:n laatii vuosittain julkisen raportin syrjimättömyyden varmentamisesta. Raportti perustuu tämän toimenpideohjelman vuotuiseen tarkistukseen. Raportissa kuvataan toimenpiteitä, joilla toiminnan syrjimättömyyttä on varmennettu ja parannettu sekä toimenpiteitä, joihin verkonhaltija on sitoutunut syrjimättömyyden varmentamiseksi ja parantamiseksi. Raportissa tarkasteltavat toimenpiteet liittyvät: - toiminnalliseen eriyttämiseen, - asiakassuhteisiin, - tasevastuuseen ja taseselvitykseen, - tietojärjestelmien hallintaan sekä - salassapitovelvollisuuteen. Julkinen raportti ei sisällä verkonhaltijan liikesalaisuuksia tai muuten salassa pidettäviä tietoja. Kymenlaakson Sähköverkko Oy:n toimitusjohtaja vahvistaa raportin päiväämällä ja allekirjoittamalla. Syrjimättömyyden varmentamisohjelman raportti on julkinen. Kymenlaakson Sähköverkko Oy julkaisee raportin siten, että se on sidosryhmien saatavilla. Kymenlaakson Sähköverkko Oy toimittaa syrjimättömyyden varmentamisohjelman julkisen raportin Energiamarkkinavirastolle vuosittain tarkasteluvuotta seuraavan vuoden toukokuun loppuun mennessä.